
Sz.: 4/2015.
TERVEZÉSI SZERZŐDÉS TERVEZET
MARTFŰ VÁROS TELJES KÖZIGAZGATÁSI TERÜLETÉRE VONATKOZÓ ÚJ TELEPÜLÉSRENDEZÉSI TERVÉNEK ELKÉSZÍTÉSÉRE DIGITÁLIS FELDOLGOZÁSSAL
Martfű Város Önkormányzata (5435 Martfű, Szent István tér 1.) mint Megrendelő (továbbiakban: Megrendelő) és a Kiszelovics és Társa Településtervező Kft. (5000 Szolnok, Karczag László utca 11. I/11, iroda és levelezési cím: 5000 Szolnok, Szántó körút 52. „A” ép. II/5, adószám:13933845-2-16), mint Vállalkozó (továbbiakban: Vállalkozó) szerződést kötnek az 1. pontban megjelölt terv elkészítésére, a következőkben részletezett feltételekkel:

1. A szerződés tárgya: Martfű Város - teljes közigazgatási területére vonatkozóan – új településrendezési terv készítése digitális feldolgozással.
2. A Vállalkozó a településrendezési terv elkészítését a mellékletben meghatározott tartalommal és ütemezéssel készíti.

3. A Megrendelő a tervezési feladat elvégzéséhez szükséges alábbi dokumentumokat biztosítja:

· Hitelesített ingatlan-nyilvántartási digitális alaptérkép

· Szükség esetén vízügyi és talajmechanikai szakvélemény

4.   A Megrendelő a településrendezési terv készítésének idejére önkormányzati főépítészt
      foglalkoztat a 190/2009 (IX.15.) Korm. rendelet alapján.
5. A szerződés nem tartalmazza a nem kötelezően készítendő integrált településfejlesztési stratégia elkészítését.

6. A Vállalkozó Martfű Város teljes közigazgatási területére vonatkozó új településrendezési tervét digitális feldolgozással a mellékletben felsoroltak szerinti elkészítését Megrendelőnek 2016. április 15. határidővel a szerződés mellékletében felsorolt részhatáridőkkel leszállítja. Fenti leszállítási határidőt követi az egyeztetési szakasz.

7. A Vállalkozót a szerződésben vállalt tevékenységért: 5.800.000 ft + Áfa (ötmillió - nyolcszázezer forint + Áfa) tervezési díj illeti meg.  A pénzügyi ütemezést a melléklet tartalmazza. 
A Vállalkozó részszámlái alapján a megrendelő önkormányzat a szerződés szerinti tervezési díjat 15 napon belül banki átutalással a Kiszelovics és Társa Kft Kereskedelmi és Hitelbanknál vezetett 10404993-50485050-49501019 számú számlájára köteles átutalni. 

8. Az Áfa a hatályos Áfa- törvény szerint kerül kiszámlázásra
9. A Megrendelő kijelenti, hogy a vállalási díj rendelkezésére áll.

10. A Felek megállapodnak abban, hogy a tervezési szakaszban jelentkező módosítási igényeket jelen szerződés tartalmazza, de az egyeztetési  szakaszban esetlegesen jelentkező módosítások törvényi előírások figyelembevételével csak külön eljárásban és külön szerződésben rögzített feltételekkel vehetők figyelembe.
11. A szerződés tartalmazza a Környezeti Vizsgálat (2/2005. I.11. sz. Korm. Rendelet) elkészítését. 

12. A Vállalkozó kijelenti, hogy a szerződésben foglalt tervezési feladat elvégzéséhez szükséges vezető településtervezői jogosultsággal rendelkezik. A Vállalkozó a megbízás tárgyát képező munka elvégzése érdekében alvállalkozót, alvállalkozókat vehet igénybe.

13. Vállalkozó kijelenti, hogy a településrendezési terv elkészítése érdekében megbízott alvállalkozó szaktervezők a szakterületük szerinti tervezési jogosultsággal rendelkeznek.

14. Amennyiben a Megrendelő a jelen szerződéstől általános elállási jogának gyakorlásával áll el, a Vállalkozó jogosult kártérítési igényét érvényesíteni, valamint az elállás bejelentéséig végzett teljesítésének ellenértékét elszámolni.

15. Megrendelő a tervet csak a szerződésben megjelölt célra használhatja fel. A dokumentáció egészét, vagy annak egy részét más tevékenység, vagy tervező számára csak a Vállalkozó (tervező) beleegyezésével adhatja át.
16. Vállalkozó vállalja, hogy a Megrendelő által – a tárgyalás időpontja előtt legalább 8 nappal megtörtént kiértesítés alapján – igényelt egyeztetéseken, bizottsági és testületi üléseken, lakossági fórumokon részt vesz, ott a tervet ismerteti és a felmerült kérdésekre válaszol. 

17. A felek ezen szerződés teljesítése érdekében együttműködnek, esetleges vitáik rendezését közvetlen tárgyalás útján kísérlik meg. 

18. A szerződésben nem szabályozott kérdésekben a Polgári Törvénykönyv rendelkezései az irányadóak.

19. Jelen szerződés csak mellékletével együtt érvényes.

Martfű,  2015. április ....




Szolnok, 2015. április .....                                              

---------------------------




-------------------------------------

 Megrendelő






     Vállalkozó











Sz.: 4/2015.
1. számú melléklet

Részletes témavázlat és ütemezés Martfű Város teljes közigazgatási területére készülő új településrendezési terv digitális feldolgozással történő elkészítésére vonatkozóan

A szerződés tartalmában és eljárásrendjében a Kormány 314/2012. (XI.8.) Korm. rendelete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről továbbá a Kormány 90/2012. (IV.26.) Korm. rendelete az Országos Településrendezési és Építési Követelményekről szóló 253/1997. (XII.20.) Kormány rendelet módosításáról a vonatkozó hatályos jogszabályok és kapcsolódó egyéb jogszabályok követelményei alapján került összeállításra.

A munkarészek ütemezése és tartalma a következő:

1. 
Megalapozó vizsgálatok


A Rendelet 1. sz. mellékletében meghatározott tartalommal készül a megalapozó 
vizsgálat, mely a további településrendezési eszközök része. Felhasználásra és 
beépítésre kerül a jelenleg hatályos településrendezési terv vizsgálati része. A digitális 
térképállomány tervezési térképpé történő előállítása.
2.
Településfejlesztési koncepció

A Rendelet 2. sz. mellékletében meghatározott tartalommal készül.

A településfejlesztési koncepcióhoz elkészül a kulturális örökségvédelmi hatástanulmány a 4/2003. II.20. NKÖM rendelet szerint régész szakértő bevonásával.

A településfejlesztési koncepció meghatározott egyeztetése és elfogadása.

3. 
Településszerkezeti terv


         A képviselőtestületi határozattal jóváhagyott településfejlesztési koncepció alapján a     
         Településszerkezeti Tervet a hatályos jogszabályi környezet valamint, a jelenleg 

         hatályos településszerkezeti terv figyelembevételével készítjük.


A településszerkezeti terv jóváhagyandó munkarészei:


-   Településszerkezeti tervlap elkészítése digitális feldolgozással


-   Településszerkezeti terv leírás elkészítése

A településszerkezeti terv kötelező szakági alátámasztó munkarészei:


-
településrendezési alátámasztó leírás


-
tájrendezési javaslat


-
környezetalakítási és környezetvédelmi javaslat


-
közlekedési javaslat, keresztmetszetekkel, csomóponti vázlattal


-
víziközmű javaslat (kül- és belterületi vízrendezés, szennyvízelvezetés, vízellátás)


-
energiaközmű javaslat (elektromos energia, gázenergia)

· hírközlési javaslat

          Külön jogszabályok szerint:

· biológiai aktivitásérték meghatározása

· magasabbrendű tervekhez való igazodás munkarésze

· 2/2005 (I.11.) Korm. Rendelet szerinti környezeti vizsgálat lefolytatása

· Egyéb munkarészek:

· Változások (beavatkozások és ütemezések)

· A település területi mérlege

4. 
Helyi építési szabályzat és szabályozási terv


Szöveges munkarésze:
Helyi Építési Szabályzat (H.É.SZ.)


Rajzi munkarésze:
szabályozási tervlapok digitális feldolgozással


Alátámasztó munkarészek:
Helyi értékvédelmi vizsgálat (felhasználva a település 

meglévő értékvédelmi vizsgálatát)


                
Kulturális örökségvédelmi hatástanulmány kiegészítése, 

véglegesítése

5.    Környezeti vizsgálat
       A 2/2005 (I.11.) Kormányrendelet szerint a  környezeti értékelés elkészítése, 

       fenti 
jogszabályban meghatározott tartalommal.


Egyeztetési szakasz:

A településrendezési terv módosításának egyeztetését a 314/2012. (XI.8.) Korm. rendelet tartalmazza,  határideje a tervezőtől független, törvény által meghatározott. Az egész közigazgatási területre készülő új településrendezési terv egyeztetési eljárása teljes, mely az alábbiakat tartalmazza:

· Előzetes tájékoztatás küldése a településfejlesztési koncepcióról.

· Önkormányzati döntés a kiválasztott fejlesztési irányról és a megalapozó vizsgálatról.

· Koncepció-tervezet véleményezésre történő megküldése.

· A beérkezett vélemények figyelembevételével a koncepció jóváhagyása

· Előzetes tájékoztatás megküldése a partnerségi egyeztetés szerint.

· A külön jogszabályban (2/2005. I. 11. Korm. Rendelet) meghatározottak szerint az érdekelt államigazgatási szervek előzetes véleményének kérése a környezeti értékelésről. 

· Véleményezési dokumentáció elkészítése, és véleményezésre történő elküldése

· A  környezeti értékelés elkészítése, és véleményezésre történő elküldése. 

· Beérkezett vélemények Képviselő - testületi ismertetése, és az elfogadásáról vagy el nem fogadásáról döntés.

· A  környezeti értékelés Képviselő-testületi jóváhagyása. 

· A javított településrendezési terv továbbküldése az Állami Főépítésznek végső szakmai véleménykérés céljából.

· Az állami főépítész egyeztető tárgyalást hívhat össze.

· A végső szakmai vélemény kézhezvétele után a tervmódosítás képviselő-testületi jóváhagyásra történő előkészítése.

· A jóváhagyott tervdokumentáció végdokumentálása és az eljárásban résztvevő államigazgatási szerveknek történő továbbküldése.

Feldolgozás technikai részletei

A település teljes közigazgatási területére készülő, digitális településrendezési terv a Kiszelovics és Társa Településtervező Kft. tulajdonában lévő jogtiszta Autodesk Map 3D szoftverrel készül. 

Tervezési díj:

                               5.800.000,- Ft + ÁFA (ötmillió – nyolcszázezer forint + ÁFA)


amely ár tartalmazza az alábbi példányszámokat:


-
munkafázisonként 3 példány teljes dokumentum a Település részére (1 példány nyomtatott, 2 példány cd -adathordozón)


-
egyeztetésben 
résztvevő szervek részére – megfelelő példányszámban – összeállított tervdokumentáció digitális adathordozón, igény szerint papír alapon is 

· jóváhagyáshoz a település által igényelt példányszámú dokumentáció


-
3 példány jóváhagyott nyomtatott tervdokumentáció a település részére 

· a település részére szerkeszthető (DWG állomány) és nem szerkeszthető digitális tervdokumentáció, az egyeztetésben résztvevő szervek részére a jogszabályban előírtak szerinti példányszámú tervdokumentáció

Pénzügyi ütemezés:

Fizetési határidő a számla keltétől számított 15 nap átutalással.


A pénzügyi ütemezés a teljesítéshez kötötten, teljesítésigazolás alapján, a terv teljesítési határidőknél leírt tartalommal történő átadása esetén az alábbi bontásban kerül kifizetésre:

1.   Megalapozó vizsgálatok, 2015.szeptember 10.
1.800.000.- Ft + Áfa

2.   Településfejlesztési koncepció készítése, 

      2015. szeptember 30.
   300.000.- Ft + Áfa

4.   Településszerkezeti Terv készítése, 2016. jan. 15.
1.600.000.- Ft + Áfa

5. Helyi Építési Szabályzat (H.É.SZ.) és 

      Szabályozási Terv készítése, 2016. ápr. 15.:
   950.000.- Ft + Áfa

6.  Véleményezési tervdokumentáció átadásakor: 
   400.000.- Ft + Áfa

7.  Végső szakmai vél. összeállított dok. átadásakor:
   450.000.- Ft + Áfa

8. Településrendezési terv jóváhagyásra történő átadásakor:
   300.000.- Ft + Áfa


                                                                      ----------------------------------------------------

 Összegzés:

5.800.000.- Ft + Áfa

Jelen melléklet elválaszthatatlan részét képezi a 4/2015. számú tervezési szerződésnek.
Martfű, 2015. április .....




Szolnok, 2015. április .....                           

---------------------------




-------------------------------------

 Megrendelő






     Vállalkozó

